Diari Oficial de la Generalitat Valenciana


Sumari del DOGV 9935, del 12-09-2024 (2024/9050)

RESOLUCIÓ de 5 de setembre de 2024, de la Direcció General de Labora, Servici Valencià d'Ocupació i Formació, per la qual es dicta la instrucció número 1 sobre l'Orde 13/2024, de 13 de juny, de la Conselleria d'Educació, Universitats i Ocupació, per la qual s'establixen les bases reguladores de les subvencions per a la contractació de persones desocupades per entitats locals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9050

CVE
:   HOIP-N-7848-3658

Data del document
:   05-09-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * contractació de personal
    * administració local

En el *Diari Oficial de la Generalitat Valenciana*  de 18 de juny de 2024 es va publicar l'Orde 13/2024, de 13 de juny, de la Conselleria d'Educació, Universitats i Ocupació, per la qual s'establixen les bases reguladores de les subvencions per a la contractació de persones desocupades per entitats locals de la Comunitat Valenciana.

L'article 8.5 de l'Orde 13/2024 establix que: «Només s'admetrà una sol·licitud per entitat local per a cada convocatòria, de manera que s'inadmetrà la presentada per organismes o entitats (incloses les entitats locals menors) si l'entitat local de la qual depenen o hi estan vinculades ha presentat sol·licitud.»

Atés que l'Orde 13/2024 no establix cap criteri per a prioritzar les sol·licituds que puguen presentar les entitats vinculades o dependents si la seua entitat local matriu no ha presentat sol·licitud o esta resulta inadmesa, es fa necessari dictar una instrucció per a corregir esta omissió.

D’acord amb el que s’ha expressat anteriorment, i en exercici de la facultat que la disposició final primera de l'Orde 13/2024 atribuïx a esta Direcció General de LABORA Servei Valencià d'Ocupació i Formació per a dictar les instruccions i adoptar les mesures que requerisca la seua aplicació i execució, resolc dictar la

Instrucció número 1 sobre l'Orde 13/2024, de 13 de juny, de la Conselleria d'Educació, Universitats i Ocupació, per la qual s'establixen les bases reguladores de les subvencions per a la contractació de persones desocupades per entitats locals de la Comunitat Valenciana:

En el cas que l'ajuntament, la mancomunitat o la diputació (segons resulte beneficiària cada tipologia d'entitat local) no presente sol·licitud o esta resulte inadmesa, les sol·licituds que puguen haver presentat, així mateix, els seus organismes o entitats dependents o vinculades (incloses les entitats locals menors) es prioritzaran segons el moment anterior (dia/hora/minut/segon) en què s'hagen presentat de manera completa, la qual cosa comprén la presentació tant del formulari de sol·licitud com de qualsevol documentació addicional que requerisca la convocatòria.

Contra esta resolució, que esgota la via administrativa, es pot interposar un recurs contenciós administratiu en el termini de dos mesos comptador des de l'endemà de la seua publicació, davant el jutjat contenciós administratiu competent, d'acord amb els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant este mateix òrgan en el termini d'un mes computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que els interessats puguen presentar qualsevol altre recurs que consideren pertinent.

  

València, 5 de setembre de 2024

Antonio Galvañ Diez

Director general